ΓΡΑΠΤΗ ΕΡΩΤΗΣΗ E-0605/03

υποβολή: Brbara Dhrkop Dhrkop (PSE) προς την Επιτροπή

(3 Μαρτίου 2003)

Θέμα: Δημιουργίαπηρεσίας για την προώθηση της γλωσσικής πολυμορφίας

Στις αρχές του Φεβρουαρίου του τρέχοντος έτους 2003, το Ευρωπαϊκό Γραφείο για τις Λιγότερο Διαδεδομένες Γλώσσες, σε έκτακτη συνεδρίαση του στο Charleroi, ενέκρινε ψήφισμα με το οποίο ζητάει συγκεκριμένα από την Ευρωπαϊκή Ένωση τη δημιουργία μιας Υπηρεσίας για την προώθηση της γλωσσικής πολυμορφίας και της εκμάθησης γλωσσών (της οποίας το πρότυπο θα μπορούσε να είναι το Ευρωπαϊκό Παρατηρητήριο των Φαινομένων Ρατσισμού και Ξενοφοβίας με έδρα την Βιέννη).

Λαμβάνονταςπόψη τον ιδιαίτερο πλούτο και την ποικιλία των γλωσσών της Ευρωπαϊκής Ένωσης, την προσχώρηση δέκα νέων χωρών στην ΕΕ σε λίγο περισσότερο από ένα χρόνο, την καθημερινή χρήση μιας λιγότερο διαδεδομένης γλώσσας από περισσότερους από 40 εκατομμύρια πολίτες της ΕΕ, την απουσία μιας αυθεντικής πολιτικής προστασίας και προώθησης των λιγότερο διαδεδομένων γλωσσών της ΕΕ (απουσία νομικής βάσης, κτλ.), ποια είναι η θέση της Επιτροπής ως προς την πρόταση που ενέκρινε το Ευρωπαϊκό Γραφείο για τις Λιγότερο Διαδεδομένες Γλώσσες· Συμμερίζεται η Επιτροπή την άποψη πως η δημιουργία μιας τέτοιαςπηρεσίας είναι απαραίτητη στην ΕΕ για την εφαρμογή μιας αυθεντικής πολιτικής προώθησης της γλωσσικής πολυμορφίας και της εκμάθηση γλωσσών στο πλαίσιο μιας διευρυμένης Ένωσης· Προτίθεται η Επιτροπή να εξετάσει την προσέγγιση αυτή στο επόμενο σχέδιο δράσης για την γλωσσική πολυμορφία και την εκμάθηση γλωσσών ή να την παρουσιάσει ως συμπλήρωμα του σχεδίου αυτού· Σκοπεύει η Επιτροπή να παρουσιάσει στο Συμβούλιο σχετική πρόταση·

Απάντηση της κ. Reding εξ ονόματος της Επιτροπής

(31 Μαρτίου 2003)

Η Επιτροπή έχειπόψη της το ψήφισμα που θεσπίστηκε πρόσφατα από το Ευρωπαϊκό Γραφείο για τις λιγότερο διαδεδομένες γλώσσες (ΕΓΛΔΓ), το οποίο χρηματοδοτείται ως επί το πλείστον από την Κοινότητα.

Αυτό το έγγραφο περιέχει μεγάλο αριθμό παρατηρήσεων και ορισμένες προτάσεις, μία από τις οποίες είναι και η ίδρυση φορέα προώθησης της γλωσσικής πολυμορφίας και της εκμάθησης ξένων γλωσσών.

Το έγγραφο διαβούλευσης της Επιτροπής Η προώθηση της εκμάθησης γλωσσών και της γλωσσικής πολυμορφίας(1) προτείνει τη θέσπιση μιας περιεκτικής προσέγγισης, η οποία περιλαμβάνει περιφερειακές και μειονοτικές γλώσσες. Ένα από τα ζητήματα που εξετάστηκαν στο έγγραφο συζήτησης αφορά τους τρόπους με τους οποίους η Ένωση θα μπορούσε να στηρίξει τα κράτη μέλη στην προώθηση της γλωσσικής πολυμορφίας.

Το έγγραφο αυτόπήρξε η βάση για μια πολύπλευρη δημόσια διαβούλευση που τελείωσε στις 28 Φεβρουαρίου 2003, τα αποτελέσματα της οποίας αναλύει αυτήν την στιγμή η Επιτροπή. Σχετική συνδιάσκεψη διαβούλευσης προγραμματίζεται για τον Απρίλιο του 2003.

Το σχέδιο δράσης της Επιτροπής για την προώθηση της εκμάθησης γλωσσών και της γλωσσικής πολυμορφίας θα βασίζεται σε ενέργειες που χρησιμοποιούν πόρους διαθέσιμους σεπάρχοντα κοινοτικά προγράμματα και δραστηριότητες και προβλέπεται να εγκριθεί στα μέσα του 2003.

Κατά την επεξεργασία του σχεδίου η Επιτροπή θα λάβει προσεκτικάπόψη όλες τις προτάσεις από οργανισμούς και ιδιώτες που θα συμμετάσχουν στη διαβούλευση και θα αναλύσει προσεκτικά την πρόταση του ΕΓΛΔΓ. Σε αυτό το στάδιο, ωστόσο, πριν από την ολοκλήρωση της διαδικασίας διαβούλευσης και της ανάλυσης των απαντήσεων, η Επιτροπή δεν είναι σε θέση να σχολιάσει οποιαδήποτε από τις συγκεκριμένες προτάσεις έχει λάβει.

(1) SEC(2002)1234.